Jiránek a făcut parte din echipa cehă care a câștigat Campionatul Europea U-21 în 2002. Și-a făcut debutul la naționala mare împotriva Poloniei în 2002. Primul turneu major la care Jiránek a participat a fost Campionatul European din 2004, unde a jucat în 4 partide, lipsind în semifinală din cauza unei accidentări la coapsă. De asemenea, el a fost numit în lotul Cehiei pentru Campionatul Mondial din 2006, dar, deși a jucat în cinci meciuri de calificare, el nu a jucat niciun minut la turneul final. Și-a făcut apariția în 5 meciuri de calificare pentru Euro 2008, dar nu a făcut parte din echipa care a făcut deplasarea la turneul final din cauza unei accidentări la gleznă. Cea de-a 31-a (și din februarie 2011, ultima) selecție a venit în martie 2007, împotriva Germaniei - după care a fost amendat pentru că a participat la o zi de naștere controversată.